O‘zbek estradasi vakillaridan biri Sardorbek Mamadaliyev yaqinda uylanishini tasdiqladi. Bu haqda san’atkor “Darakchi” muxbiri bilan bo‘lgan suhbatda ma’lum qilgan.Mamadaliyevning ta’kidlashicha, ijod bilan bandligi tufayli uylanishni shu vaqtgacha kechiktirib kelayotgan edi. “To‘y kuni hali aniq bo‘lmagani uchun bu haqda hech kimga aytmagandim, - dedi u. – Ammo to‘y sanasi kutilmaganda belgilandi. Barcha muxlislarimni to‘yga taklif etib qolaman”.Shu bilan birga, san’atkor uning to‘yi qayerda bo‘lib o‘tishi haqida ma’lumot bermadi. Kun.uz izohi: Ayrim san’atkorlarning “Instagram” ijtimoiy tarmog‘ida qoldirayotgan surat va izohlaridan Sardor Mamadaliyevning to‘yi bugun, 10 oktabr sanasida bo‘lib o‘tayotgani haqida gumon qilish mumkin.